Document ID: 31993R3484

KOMISSION ASETUS (EY) N:o 3484/93,
annettu 17 päivänä joulukuuta 1993,
naudanliha-alalla säädettyjen palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) 805/68(1), sellaisena kuin se on viimeksi muutettuna asetuksella (ETY) N:o 747/93(2) ja erityisesti sen 4 b artiklan 8 kohdan, 4 c artiklan 4 kohdan, 4 d artiklan 6 ja 8 kohdan, 4 e artiklan 1 ja 5 kohdan, 4 f artiklan 4 kohdan, 4 g artiklan 5 kohdan, 4 h artiklan 2 kohdan, 4 i artiklan 4 kohdan ja 4 k artiklan 2 kohdan,
sekä katsoo, että
asetuksen (ETY) N:o 805/68 4 a 4 h artiklassa käyttöön otettujen palkkiojärjestelmien toimeenpanemiseksi säädetyt yksityiskohtaiset säännöt laadittiin aluksi siten, että silloin, kun erityispalkkio myönnetään teurastuksen yhteydessä tai kun teurastettavaksi tarkoitetut eläimet saatetaan markkinoille ensimmäisen kerran, eläintukihakemukset oli jätettävä viimeistään 30 päivää teurastuksesta tai eläinten markkinoille ensimmäistä kertaa saattamisesta; tästä säännöstä johtuvien tuottajan hallinnollisten kulujen lieventämiseksi 30 päivän määräaika pidennettiin kuuteen kuukauteen komission asetuksella (ETY) N:o 1909/93(3),
komission asetuksen (ETY) N:o 3886/92(4), sellaisena kuin se on viimeksi muutettuna asetuksella (ETY) N:o 1909/93, 45 artiklassa säädetään, että hakemuksen jättöpäivä määrää palkkiojärjestelmiin kuuluvien eläinten palkkionjakovuoden sekä eläintiheyttä laskettaessa käytettävän nautayksiköiden määrän; vaikka tässä säännöksessä ei suoranaisesti viitata palkkion määrään, olisi täsmennettävä, että asetuksessa (ETY) N:o 1909/93 esitetyn hallinnon keventämisen tavoitteena ei ollut sallia tuottajien saada yhtenä vuonna teurastetuista tai markkinoille saatetuista eläimistä korkeampaa palkkiosummaa verrattuna seuraavaan vuoteen,
sen sallimiseksi, että kyseiset tuottajat voivat toimia oikeaan aikaan on tarpeen, että tämä asetus tulee voimaan mahdollisimman nopeasti, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3886/92 45 artiklaan alakohta seuraavasti:
"Silloin kun erityispalkkio kuitenkin myönnetään jonkun 8 artiklassa säädetyn vaihtoehdon mukaan
- jos eläin on teurastettu tai saatettu markkinoille ennen 31 päivää joulukuuta kello 24.00, ja
- jos palkkiohakemus tästä eläimestä on jätetty tämän ajankohdan jälkeen
sovellettava palkkiosumma on se, joka on voimassa 31 päivänä joulukuuta sinä vuonna, jona teurastus tai markkinoille saattaminen ensimmäistä kertaa tapahtuu."
2 artikla
Tämä asetus tulee voimaan päivänä, jona sen julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1993.

Labels: 10
17
5
6